text: 6000 kyllinger omkom, da lastbil væltede 
  23 december 2013 kl. 09.08
  6000 slagtekyllinger omkom, da en lastbil kørte i grøften på Kærvej i Vejrup ved Bramming ved tre-tiden mandag morgen. Chaufføren fik et ildebefindende lige efter at være startet.
  De 6000 kyllinger var lige blev læsset på lastbilen for at blive kørt til slagteriet. Men efter blot 100 meter kørsel, fik chaufføren et ildebefindende og kørte i grøften. Lastbilen væltede om på siden.
  En stor del af de 6000 kyllinger døde ved uheldet. En tilkaldt dyrlæge anbefalede, at resten af kyllingerne blev aflivet på stedet.
  Uheldet skete kl. 3.11 i morges.
  